
 诪讬诪讜转 注讝专讗 讜讗讬诇讱 诇讗 诪爪讬谞讜 讗诇讜诇 诪注讜讘专. 诪砖诪注 讚讘讬诪讬 注讝专讗 讛讬讛 诪注讜讘专 讜住诪讱 拽爪转 诇讚讘专 讚讻转讬讘 (谞讞诪讬讛 讝) 讜讬讙注 讛讞讚砖 讛砖讘讬注讬 讜讙讜' 讜讻转讬讘 (砖诐 讞) 讜讬讘讬讗 注讝专讗 讛讻讛谉 讗转 讛转讜专讛 讜讻转讬讘 (砖诐) 讘讬讜诐 讗讞讚 诇讞讚砖 讛砖讘讬注讬 讜讻转讬讘 (砖诐) 讜讬拽专讗 讘讜 讜讻转讬讘 讘讬讛 (砖诐) 讛讬讜诐 拽讚砖 讜讻转讬讘 (砖诐) 讘讬讜诐 讛砖谞讬 谞讗住驻讜 专讗砖讬 讛讗讘讜转 诇讻诇 讛注诐 讛讻讛谞讬诐 讜讛诇讜讬诐 讗诇 注讝专讗 讛住讜驻专 讜诇讛砖讻讬诇 讗诇 讚讘专讬 讛转讜专讛 诪砖诪注 砖注砖讜 砖谞讬 讬诪讬诐 讟讜讘讬诐 砖诇 专''讛 讜拽专讬 诇讬讛 砖谞讬 诇诪讬诇转讬讛 讜讻转讬讘 谞诪讬 (砖诐 讟) 讘讬讜诐 注砖专讬诐 讜讗专讘注讛 诇讞讚砖 谞讗住驻讜 讻诇 讬砖专讗诇 讘爪讜诐 讜讘砖拽讬诐 讜讙讜' 诪砖诪注 诇驻讬 砖讗讝 讛讬讛 诪讜爪讗讬 住讜讻讜转 谞讗住驻讜 讜讗讬 诇讗讜 讚注讘专讜讛讜 讜注砖讜 住讜讻讜转 讘讟''讜 讘讜 讗''讻 讬''讚 讚讬专讞讗 讜讞' 讚住讜讻讜转 讛专讬 讻''讘 讜讬讜诐 讻''讙 诪讜爪讗讬 住讜讻讜转 讜讗讬谉 诇讜诪专 讚砖讘拽讜讛 诇转注谞讬转讬讬讛讜 诪砖讜诐 诪讞专转 讬''讟 讜诪砖讜诐 讻讱 讛诪转讬谞讜 注讚 讻''讚 讘讜 讚诪讗讝 诇讗 讛讬讜 谞讜讛讙讬谉 讘讜 讜注讜讚 砖讛专讬 讚讘专 砖讘爪讘讜专 讛讬讛 讗诇讗 砖''诪 讚注讘专讜讛 诇讗诇讜诇: 讜讗诇 讬转拽诇拽诇讜 讻讜诇讛讜 诪讜注讚讜转. 诇诪讗谉 讚讗诪专 诇拽诪谉 (讚祝 讻.) 砖诪注讘专讬谉 诪砖讜诐 讬专拽讬讗 谞讬讞讗 讚砖讬讬讱 讗讻讜诇讛讜 讗讘诇 诇诪讗谉 讚讗诪专 诪砖讜诐 诪转讬讗 拽砖讬讗 讚诇讬讻讗 拽诇拽讜诇 讗诇讗 诪讬讜讛''讻 诇讞讜讚讬讛 讜注讜讚 讻讬讜谉 讚讬讚注讬 拽讘讬注讜转 讗诇讜诇 讗诪讗讬 转转拽诇拽诇 专''讛 讛讗 讬讚注讬 讚转讚讞讛 诪驻谞讬 讗讚''讜 讜谞专讗讛 讚诇讗讜 诪砖讜诐 讗讚''讜 拽讗诪专 讛讗 讗讬爪讟专讬讱 诪注讘专讬谞谉 诇讬讛 讗诇讗 诪砖讜诐 讚讝诪谞讬谉 讚诇讗 专讗讜 注讚讬诐 讛诇讘谞讛 讘讬讜诐 砖诇砖讬诐 讜讗讬谉 诪拽讚砖讬谉 注讚 讬讜诐 诇''讗 诪砖讜诐 讚诪爪讜讛 诇拽讚砖 注''驻 讛专讗讬讬讛 讜驻专讬讱 讛讗 诪拽诇拽诇讗 专''讛 砖讬注砖讜 砖谞讬 讬诪讬诐 诪住驻拽 讜诪砖谞讬 诪讜讟讘 转转拽诇拽诇 专''讛 讜讗诇 讬转拽诇拽诇讜 讻诇 讛诪讜注讚讜转 讬讜讛''讻 讜住讜讻讜转 讜砖诪讬谞讬 注爪专转 讗诐 讬注砖讜 注''驻 讗讬讜诐 讛注讚讬诐 诇讗 注诇 驻讬 讛专讗讬讬讛: 诪转谞讬' 讚诇讗 讻专'. 讜讗''转 讜诇转谞讗 讚讬讚谉 讻讬讜谉 讚诇讗 谞驻拽讬 注诇 讗讚专 讛砖谞讬 讛讬讗讱 讬讚注讜 砖谞转注讘专讛 讛砖谞讛 讘砖诇诪讗 讗诐 注讬讘专讜讛 拽讜讚诐 讗讚专 讬讻讜诇讬谉 诇讛讜讚讬注诐 注''讬 砖诇讜讞讬 讗讚专 讗讘诇 讗诐 注讘专讜讛 讗讞专 讻讱 讛讬讻讬 讬讚注讬 讚讛讗 诪注讘专讬谞谉 讛砖谞讛 讻诇 讗讚专 讜诇讻诇 讛驻讞讜转 注讚 驻讜专讬诐 讜讬''诇 讻讬讜谉 讚砖诇讜讞讬诐 讬讜爪讗讬谉 注诇 谞讬住谉 诪诪讬诇讗 讬讚注讬 讻砖讬讙讬注 专''讞 讜讗讬谉 砖诇讜讞讬谉 讬讜爪讗讬谉 讗''讻 讛砖谞讛 诪注讜讘专转: 讚诪专 住讘专 讻诇 讛诪爪讜转 讛谞讜讛讙讜转 讘专讗砖讜谉 谞讜讛讙讜转 讘砖谞讬 讜诪专 住讘专 讗讬谉 谞讜讛讙讜转. 讜讟注诪讬讬讛讜 诪驻专砖 诪拽专讗讬 讘驻''拽 讚诪讙讬诇讛 (讚祝 讜: 讜砖诐) 讜讘专讜讘 住驻专讬诐 讛讙讬专住讗 讗讬驻讻讗 讚诪专 住讘专 讻诇 讛诪爪讜转 讛谞讜讛讙讜转 讘砖谞讬 谞讜讛讙讜转 讘专讗砖讜谉 讜诪专 住讘专 讗讬谉 谞讜讛讙讜转 讻讜' 讜讘驻''拽 讚诪讙讬诇讛 (砖诐) 讻转讬讘 讻谉 讘讻诇 讛住驻专讬诐 讙讘讬 驻诇讜讙转讗 讚专讘谞谉 讜专讘讬 讗诇注讝专 讘专讘讬 讬讜住讬 讜专砖讘''讙 讜讬砖 诇讬砖讘 砖转讬 讛讙讬专住讜转: 讗讚专 讛住诪讜讱 诇谞讬住谉 诇注讜诇诐 讞住专. 转讬诪讛 讗''讻 讗诪讗讬 讬讜爪讗讬谉 注诇 谞讬住谉 诪驻谞讬 讛驻住讞 讜诪讬讛讜 诇讘住讜祝 诪住拽讬谞谉 转讬讜讘转讗 讜讗祝 注诇 驻讬 讻谉 讗谞讜 谞讜讛讙讬谉 讻谉 讚砖诪讗 讘讬诪讬讛谉 砖讛讬讜 诪拽讚砖讬诐 注诇 驻讬 讛专讗讬讬讛 诪住拽讬谞谉 讚讝诪谞讬谉 诪诇讗 讝诪谞讬谉 讞住专 讗讘诇 诇讚讬讚谉 讟讜讘 诇诪诇讗讜转 讛专讗砖讜谉 讚讛讜讗 讞讚砖 讛注讬讘讜专 砖谞讬转讜住祝 注诇 讛砖谞讛 讗祝 注诇 讙讘 讚讗诪专讬谞谉 讚砖谞讛 诪转注讘专转 讘住讜驻讛 讜讘讬专讜砖诇诪讬 讚诪讙讬诇讛 讗讬讻讗 驻诇讜讙转讗 讚拽讗诪专讬谞谉 讛转诐 注讜拽讘讗 讗砖讻讞 转专讬谉 讗讬讙专讬谉 讘讞讚讗 讻转讬讘 讜砖驻专 讘讗谞驻讜讬 讜讘讗谞驻讬 讞讘专讜讬 诪讜住讬驻讬谉 注诇 砖转讗 转诇转讬谉 讬讜诪讬谉 讜讘讞讚讗 讻转讬讘 讜砖驻专 讘讗谞驻讬 讜讘讗谞驻讬 讞讘专讜讬 诪讜住讬驻讬谉 注诇 砖转讗 讬专讞 讬讜诪讬谉 诪讗谉 讚讗诪专 转诇转讬谉 讬讜诪讬谉 讗讚专 讛专讗砖讜谉 转讜住驻转 诪''讚 讬专讞 讬讜诪讬谉 讗讚专 讛砖谞讬 转讜住驻转 讜诇讘住讜祝 讚讞讜 诇讛 讚拽住讘专 专爪讜 砖诇砖讬诐 专爪讜 讬专讞: 

专讘讬谞讜 讞谞谞讗诇

讻诇讜诪专 讗讞专 讞专讘谉 讛讘讬转 讘讟诇讛 诪讙诇转 转注谞讬转 讜讛讗 专' 讬讛讜讚讛 讘谉 砖诪讜注 讻专"诪 专讘讬讛 讛讜讗 讚注讘讚. 



讜讗住讬拽谞讗 讜讛诇讻转' 讘讟诇讜. 讜诪讜转专 诇讛转注谞讜转 讘讻诇 讛讬诪讬诐 讛讻转讜讘讬诐 讘诪讙诇转 转注谞讬转 讝讜诇转讬 讞谞讜讻讛 讜驻讜专讬诐 讚诇讗 讘讟诇讜 讜讗住讜专 诇讛转注谞讜转 讘讛谉:




注诇 讗诇讜诇 诪驻谞讬 专"讛 讻讜'. 讜讗拽砖讬谞谉 讜讻讬讜谉 讚谞驻拽讜 讘讗诇讜诇 讜谞拽讘注讛 专"讛 讘转砖专讬 注讜讚 诇诪讛 爪专讬讻讬谉 讛砖诇讜讞讬谉 诇爪讗转 讚讘专 讬讚讜注 讛讜讗 讚讬' 讘转砖专讬 讬讜讛"讻 讘讟"讜 讘讜 住讜讻讜转. 



讜讻讬 转讬诪讗 讞讬讬砖讬谞谉 讚诇诪讗 注讘专讜讛 诇讗诇讜诇 讜讛讗 拽讬"诇 讚诪讬诪讜转 注讝专讗 诇讗 谞转注讘专 讗诇讜诇 诪专讗讬谉 讛讚讘专讬诐 讚讘讬诪讜转 注讝专讗 注讘专讜讛 诇讗诇讜诇 讘诪住讜专转 砖讛讬转讛 讘讬讚诐. 讜讻讬 注讘专谉 讗诇讜诇 注讝专讗 讞讙讬 讝讻专讬讛 讜诪诇讗讻讬 讻讬 讻讜诇谉 讘讝诪谉 讗讞讚 讛讬讜 讜讻讘专 驻讬专砖谞讜讛讜 讘诪住' 讬讜"讟. 讗诐 讻谉 讻讬 谞转注讘专 讗诇讜诇 讜讛诪讚讬谞讜转 讛专讞讜拽讜转 诪讘"讚 诇讗 讬讚注讜 谞转拽诇拽诇讛 专"讛 砖注砖讜 专"讛 讘讬讜诐 诇' 砖诇 讗诇讜诇 讻"讟 讬诪讬诐 讜讻讬讜谉 砖讗诇讜诇 谞转注讘专 谞诪爪讗 讬讜诐 诇' 诇讞讚砖 讗诇讜诇 [讛讜讗] 讜讛诐 拽讘注讜讛讜 转砖专讬 讜讗诪专讬谞谉 诪讜讟讘 转拽诇拽诇 专"讛 讜诇讗 讬转拽诇拽诇讜 讛诪讜注讚讬诐 讻讜诇谉. 讜讚讬讬拽讬谞谉 讛讻讬 讚专"讛 讜讚讗讬 谞转拽诇拽诇讛 讜诇讗 讞讬讬砖讬谞谉 讗诇讗 诇转拽谞转 讛诪讜注讚讜转 诪讚讜拽讬讗 讚诪转谞讬转讬谉 讚拽转谞讬 讜注诇 转砖专讬 诪驻谞讬 转拽谞转 讛诪讜注讚讜转 诇讛讜讚讬注 诇讻诇 讬砖专讗诇 砖讛专砖讜转 讘讬讚 讘"讚 诇注讘专 讜讗注"驻 砖诇讗 讛讬讛 诇注讜诇诐. 



讜注诇 讻住诇讬讜 诇讬讚注 诪转讬 谞拽讘注 诇注砖讜转 讘讻"讛 讞谞讜讻讛. 讜注诇 讗讚专 诇注砖讜转 讘讬讜诐 讬"讚 讘讜 驻讜专讬诐 讜讗讜拽讬诪谞讗 讚诇讗 讻专' 讚讗诪专 讗诐 谞转注讘专讛 砖谞讛 讬讜爪讗讬谉 讗祝 注诇 讗讚专 讛砖谞讬 诪驻谞讬 讛驻讜专讬诐 讜讻"注 讻诇 诪爪讜转 讛谞讜讛讙讜转 讘砖谞讬 [讗讬谉] 谞讜讛讙讜转 讘专讗砖讜谉 讜讘注讬讘讜专 砖谞讛 驻诇讬讙讬 转谞讗 讚讬讚谉 住讘专 诇讛 讻转"拽 讚讘专讬讬转讗 讚转谞讬讗 注讬讘讜专 砖谞讛 诇' 讬讜诐 讜专' 住讘专 诇讛 讻专砖讘"讙 讚讗诪专 讞讚砖 讜讗讜拽讬诪谞讗 专爪讜 讞讚砖 专爪讜 诇' 讬讜诐. 



讛注讬讚 专讬讘"诇 注诇 讘' 讗讚专讬谉 砖诪拽讚砖讬谉 讗讜转谉 讘讬讜诐 注讘讜专讬讛谉 驻讬' 诪拽讚砖讬谉 专"讞 讗讚专 砖谞讬 讘讬讜诐 诇' 砖诇 讗讚专 讛专讗砖讜谉 砖讛讜讗 讬讜诐 注讘讜专讜 讜讬讜诐 诇' 砖诇 讗讚专 砖谞讬 诪拽讚砖讬谉 讗讜转讜 专"讞 谞讬住谉 诇诪讬诪专讗 讚砖谞讬 讗讚专讬谉 诇注讜诇诐 讞住专讬谉 讛谉. 讜诇讗驻讜拽讬 诪讚专讘 谞讞诪谉 讘专 专讘 讞住讚讗. 讚讚专砖 讛注讬讚 专' 住讬诪讗讬 诪砖讜诐 讞讙讬 讝讻专讬讛 讜诪诇讗讻讬 注诇 讘' 讗讚专讬谉 砖讗诐 专爪讜 讘"讚 诇注砖讜转谉 砖谞讬讛谉 讞住专讬谉 讗讜 砖谞讬讛谉 诪诇讗讬谉 讗讜 讗讞讚 诪诇讗 讜讗讞讚 讞住专 注讜砖讬谉 讜讻讱 讛讬讜 谞讜讛讙讬谉 讘讙讜诇讛 讜讛讬讗 驻讜诪讘讚讬转讗 讜讗诪专讜 诪砖讜诐 专讘讬谞讜 诇注讜诇诐 讗讞讚 诪诇讗 讜讗讞讚 讞住专 注讚 砖讬讜讚注 砖讛讜拽讘注 专"讞 讘讝诪谞讜 讛注讚讜转 砖讛注讬讚 专' 住讬诪讗讬 诪砖讜诐 讞讙讬 讝讻专讬讛 讜诪诇讗讻讬 住讜讙讬讬谉 讚砖诪注转讬谉 住诇拽讗. 讜讙专住讬谞谉 讘讘讻讜专讜转 驻专拽 诪注砖专 讘讛诪讛 讚拽讗讬 专' 注拽讬讘讗 讘砖讬讟转讬讬讛讜 讜讗诪专 讗讚专 讛住诪讜讱 诇谞讬住谉 讝诪谞讬谉 诪诇讗 讜讝诪谞讬谉 讞住专 讜讘谉 注讝讗讬 讛讜讗 讚住讘专 讗讚专 讛住诪讜讱 诇谞讬住谉 诇注讜诇诐 讞住专 讜拽讬"诇 讻专"注 讜讻谉 讛讗 讚讙专住讬谞谉 讛讻讗 讘讛讗讬 注谞讬讬谞讗 讚砖诇讞讜 诇讬讛 诇诪专 注讜拽讘讗 讗讚专 讛住诪讜讱 诇谞讬住谉 诇注讜诇诐 讞住专 注诇转讛 讘转讬讜讘转讗 诪讚转谞谉 讜讻砖讛诪拽讚砖 拽讬讬诐 讬讜爪讗讬谉 讗祝 注诇 讻讜诇谉 诪驻谞讬 转拽谞转 拽专讘谉 诪讚讻诇 讛讞讚砖讬诐 讻讜诇谉 诇讗讜 诪砖讜诐 讚诪爪讜讛 诇拽讚砖 注诇 讛专讗讬讛 谞讬住谉 讜转砖专讬 谞诪讬 诇讗讜 诪砖讜诐 讚诪爪讜讛 诇拽讚砖 注诇 讛专讗讬讛 讗诇讗 诪砖讜诐 转拽谞转 讛诪讜注讚讜转 讗讬 讗诪专转 讘砖诇诪讗 讝诪谞讬谉 诪诇讗 讜讝诪谞讬谉 讞住专 诪砖讜诐 讛讻讬 诪讞诇诇讬谞谉 讗诇讗 讗讬 讗诪专转 诇注讜诇诐 讞住专 [讗诪讗讬 诪讞诇诇讬谞谉] 转讬讜讘转讗 讜讙诐 诇注讚讜转 专讘讬 讬讛讜砖注 讘谉 诇讜讬 讚讗诪专 诇注讜诇诐 讘' 讗讚专讬谉 讞住专讬谉 讛讗 诪转谞讬' 转讬讜讘转讗 注诇讬讛 讜诇讗 注诪讚讛 讗诇讗 注讚讜转 专' 住讬诪讗讬 诪砖讜诐 讞讙讬 讝讻专讬讛 讜诪诇讗讻讬.





专砖讘"讗

讛讗 讗讬爪讟专讬讱 诪注讘专讬. 驻讬专砖 专砖"讬 讝"诇 讛讗  讗讬爪讟专讬讱 讗讬 诪砖讜诐 诪转讬讗 讗讬 诪砖讜诐 讬专拽讬讗 讻讚诇拽诪谉. 讜拽砖讬讗 诇讬 讚讛讬讗讱 讗驻砖专 讚诇讗 讗讬转专诪讬 讬讜诐  讟讜讘 砖诇 专讗砖 讛砖谞讛 住诪讜讱 诇砖讘转 讘讬谉 诪诇驻谞讬讛 讘讬谉 诪诇讗讞专讬讛, 讜讻谉 讬讜诐 讛讻驻讜专讬诐. 讜注讜讚 讛拽砖讜  讘转讜住' 讚讗诐 讻谉 诪讗讬 拽讗诪专 诪讜讟讘 砖讬转拽诇拽诇 专讗砖 讛砖谞讛 讜讗诇 讬转拽诇拽诇讜 讻诇 讛诪讜注讚讜转, 讚讘砖诇诪讗 诇诪讗谉  讚讗诪专 (诇拽诪谉 专讗砖 讛砖谞讛 讻, 讗) 诪砖讜诐 讬专拽讬讗 讗讬讻讗 拽诇拽讜诇 讻诇 讛诪讜注讚讜转, 讗诇讗 诇诪讗谉 讚讗诪专 诪砖讜诐 诪转讬讗 讛讗  诇讬讻讗 讗诇讗 拽诇拽讜诇 讬讜诐 讛讻驻讜专讬诐 讘诇讘讚. 讜注讜讚 讚讗讬 诪砖讜诐 讛讗 诇讬讻讗 拽诇拽讜诇 讻诇诇, 讚讛讗 诪讬讚注 讬讚注讬  讚讻诇 讛讬讻讗 讚诪讬拽诇注 专讗砖 讛砖谞讛 讘-讗' 讚' 讜' 诪注讘专讬谞谉 诇讬讛 诇讗诇讜诇, 讜拽讘讬注讜转 讗诇讜诇 讛讗  讬讚注讬 诇讬讛. 讗诇讗 讛讻讬 驻讬专讜砖讗, 讝讬诪谞讬谉 讚讗讬爪讟专讬讱 诪砖讜诐  讚诇讗 讘讗讜 注讚讬诐 讘讬讜诐 砖诇讜砖讬诐 讜讘讗讜 讘讬讜诐 砖诇砖讬诐 讜讗讞讚, 讜讗讬谉 诪拽讚砖讬谉 注讚 讬讜诐 砖诇砖讬诐 讜讗讞讚  讚诪爪讜讛 诇拽讚砖 注诇 驻讬 讛专讗讬讛.



讚讻讜诇讬 注诇诪讗 诪爪讜转 讛谞讜讛讙讜转 讘砖谞讬 讗讬谉 谞讜讛讙讜转  讘专讗砖讜谉 讜讛讻讗 讘注讘讜专 砖谞讛 拽讗 诪讬驻诇讙讬 讜讻讜'. 讜讗诐 转讗诪专 诪讻诇 诪拽讜诐 诇转谞讗 讚诪转谞讬转讬谉 诪谞讗  讬讚注讬 讗诐 注讘专讜 讗转 讛砖谞讛 讗诐 诇讗讜. 讬砖 诇讜诪专 讚讻讬讜谉 讚讻诇  砖转讗 讜砖转讗 谞驻拽讬 讗谞讬住谉 讜讛砖转讗 诇讗 谞驻拽讬 诪讬讚注 讬讚注讬 讚谞诪谞讜 注诇讬讛 讜注讘专讜讛.





专讬讟讘"讗

讜讛诇讻转讗 讘讟诇讛 诪讙诇转 转注谞讬转 讜讛诇讻转讗 诇讗 讘讟诇讛 拽砖讬讗 讛诇讻转讗 讗讛诇讻转讗 讜驻专拽讬 讻讗谉 讘讞谞讜讻讛 讜驻讜专讬诐 讻讗谉 讘砖讗专 讬诪讬诐. 讜拽砖讬讗 诇讛讜 诇讚讘谞谉 讚讛讗 讻讬讜谉 讚讞谞讜讻讛 讜驻讜专讬诐 诇讗 讘讟诇讛 讗住讜专讬谉 诇驻谞讬讛诐 讘讛住驻讚 讜转注谞讬转 讚讛讗 驻诇讜讙转讗 讚砖诪讜讗诇 讜专状讬 讛讜讗 讘讬诪讬诐 讛讻转讜讘讬诐 讘诪讙诇转 转注谞讬转 讚砖诪讜讗诇 住讘专 诇驻谞讬讛诐 讜讗讞专讬讛诐 诪讜转专讬诐 讜专状讬 住讘专 砖讛谉 讗住讜专讬谉 诇驻谞讬讛谉 讻讚讗讬转讗 讘诪住壮 转注谞讬转 讘讛讚讬讗 讜拽讬状诇 讚砖诪讜讗诇 讜专状讬 讛诇讻讛 讻专状讬 讜讗状讻 讛讗讬讱 谞讛讙讜 讻诇 讛注讜诇诐 诇讛转注谞讜转 讬讜诐 砖诇驻谞讬 驻讜专讬诐 讜讛专讘讛 转讬专讜爪讬诐 谞讗诪专讜 讜讛谞讻讜谉 讚讜讚讗讬 诇专状讬 讜诇专讘 讗住讜专 讛讬讛 诇讛转注谞讜转 讘讬讜诐 讬状讙 诪驻谞讬 砖讛讜讗 讬讜诐 砖诇驻谞讬 驻讜专讬诐 讜诪讛 砖讗谞讜 谞讜讛讙讬谉 诇讛转注谞讜转 讘讜 讗讬谞讜 讗诇讗 诇讚讘专讬 砖诪讜讗诇 讚住讘专 诇驻谞讬讛谉 诪讜转专讬谉 (讜讻讬讜谉) [讗祝] 讚砖诪讜讗诇 讜专状讬 讛诇讻讛 讻专状讬 讛讻讗 讛诇讻讛 讻砖诪讜讗诇 讚讻讬讜谉 讚拽状诇 讘诪讙诇转 转注谞讬转 讻讚讘专讬 讛讗讜诪专 讘讟诇讛 讛专讬 讚注转 讛讞讻诪讬诐 诇讛拽诇 讘讛 讜诪讚讘专讬讛诐 谞诇诪讜讚 诇讛拽诇 讙状讻 讘讞谞讜讻讛 讜驻讜专讬诐 讜诇驻住讜拽 讻讚讘专讬 砖诪讜讗诇 诇讛拽诇 讚讗诪专 诇驻谞讬讛诐 讜诇讗讞专讬讛诐 诪讜转专讬谉 讜讻状讻 讛专讘 讗诇讘专爪讬诇讜谞讬 讜讛讜讗 讛谞讻讜谉 讘注讬谞讬:



(讟注诪讗) [诇讗 诪爪讬谞讜] 讚诇讗 讗爪讟专讬讱 讛讗 讗爪讟专讬讱 诪注讘专讬谞谉 诇讬讛. 驻专砖状讬 讝状诇 讛讗 讗爪讟专讬讱 诪砖讜诐 诪转讬讗 讜诪砖讜诐 讬专拽讬讗 诪注讘专讬谞谉 诇讬讛 讜讛拽砖讛 注诇讬讜 讘转讜住壮 讚讗状讻 诪讗讬 拽讗诪专 诪讜讟讘 砖转转拽诇拽诇 专状讛 讜诇讗 讬转拽诇拽诇讜 讻诇 讛诪讜注讚讜转 讚讘砖诇诪讗 诇诪状讚 诪砖讜诐 讬专拽讬讗 讗讬讻讗 拽诇拽讜诇 讻讜诇讛讜 诪讜注讚讜转 讗诇讗 诇诪状讚 诪砖讜诐 诪转讬讗 诇讬讻讗 拽诇拽讜诇 讗诇讗 讘讬状讛 讘诇讘讚 讻讚讗讬转讗 诇拽诪谉 讜转讜 讚讗讬 诪砖讜诐 讛讗 诇讬讻讗 拽诇拽讜诇 讻诇诇 讚讛讗 诪讬讚注 讬讚注讬 讚讻诇 讛讬讻讗 讚诪拽诇注 专状讛 (讘讗诇讜诇) [讘讗讚状讜] 诪注讘专讬谞谉 诇讬讛 诇讗诇讜诇 讜拽讘讬注讜转 讗诇讜诇 讛讗 讬讚注讬 诇讬讛 讜注讜讚 拽砖讛 诇驻讬壮 讛讗讬讱 讗驻砖专 讚诪讬诪讜转 注讝专讗 讜注讚 注讻砖讬讜 诇讗 讗转专诪讬 讬状讟 住诪讜讱 砖讘转 讗讜 讬状讟 讚讗讬讻讗 诪砖讜诐 讬专拽讬讗 讜诪砖讜诐 诪转讬讗 讜讘转讜住壮 驻讬专砖讜 讛讗 讗爪讟专讬讱 诪砖讜诐 讚诇讗 讘讗讜 注讚讬诐 讘讬讜诐 砖诇砖讬诐 讜讘讗讜 讘讬讜诐 砖诇砖讬诐 讜讗讞讚 讚诪砖讜诐 讚诪爪讜讛 诇拽讚砖 注状驻 讛专讗讬讛:



讜讗诇讜 谞转注讘专讛 讛砖谞讛 讬讜爪讗讬谉 注诇 讗讚专 讘壮 诪驻谞讬 讛驻讜专讬诐 诇讗 拽转谞讬. 驻讬壮 讻讬 讛讬讻讗 讚拽转谞讬 砖驻注诪讬诐 砖讬讜爪讗讬谉 注诇 驻住讞 砖谞讬:



诪转谞讬转讬谉 讚诇讗 讻专壮 讜讻讜壮 诇讬诪讗 讘讛讗 拽诪驻诇讙讬 讚诪状住 讻讬 诪爪讜转 讛谞讜讛讙讜转 讘砖谞讬 谞讜讛讙讜转 讘专讗砖讜谉. 驻讬壮 砖讬讜爪讗讬谉 讘讛诐 讻砖注砖讗讜诐 讘专讗砖讜谉 讜讛讬讬谞讜 转谞讗 讚诪转谞讬转讬谉 讛讬诇讻讱 讗讬谉 爪专讬讻讬谉 诇注砖讜转 驻讜专讬诐 砖谞讬 讻讚讬 砖讬砖诇讞讜 诇讛诐 砖诇讜讞讬谉 讜诪专 讚讛讬讬谞讜 专壮 住讘专 讗讬谉 谞讜讛讙讬谉 讘专讗砖讜谉 讜爪专讬讱 诇讞讝讜专 诇注砖讜转诐 讘讗讚专 砖谞讬 讜诇驻讬讻讱 爪专讬讻讬谉 诇讞讝讜专 讜诇砖诇讜讞 砖诇讜讞讬谉. 讜拽砖讛 诇专讘谞谉 讝状诇 讜讗驻讬壮 诇转谞讗 讚讬讚谉 讜讛讗 讘注讬 诇砖讚讜专讬 砖诇讜讞讬 讻讚讬 砖讬讚注讜 砖讛砖谞讛 讛讬讗 诪注讜讘专转 讜讬注砖讜 驻住讞 讘讝诪谞讜 讜诪转专爪讬壮 讚讻讬讜谉 讚讻诇 砖转讗 谞驻拽讬 砖诇讜讞讬谉 讘谞讬住谉 讜讛砖转讗 诇讗 谞驻拽讬 诪讬讚注 讬讚注讬 讚砖转讗 诪注讜讘专转 讛讬讗 讜诪讬驻专住诪讬 诪讬诇转讗 讗祝 讘诪拽讜诐 砖诇讗 讛讬讜 砖诇讜讞讬谉 诪讙讬注讬谉 讜讗讬谉 讝讛 诪讞讜讜专 讜讛谞讻讜谉 讘注讬谞讬 讚诪砖讜诐 注讘讜专 砖谞讛 讜讚讗讬 诇讗诇转专 砖诇讞讜 砖诇讜讞讬谉 讻砖注讘专讜讛讜 诇讗讞专 驻讜专讬诐 讜转谞讗 诇讗 砖讬讬讱 诇诪转谞讬 讛讗讬 讘讛讗讬 诪讻讬诇转讗 讗驻状讛 拽砖讬讗 诇转诇诪讜讚讗 讚讘注讬谞谉 诇砖讚讜专讬 转谞讬讬谞讜转 注诇 讗讚专 砖谞讬 诪驻谞讬 讛驻讜专讬诐 砖讬讚注讜 讘讗讬讝讛 讬讜诐 谞拽讘注 讗讚专 砖谞讬:



砖诇讞讜 诇讬讛 讻讜壮 讗讗状讘 讝诪谞讬谉 诪诇讗 讜讝诪谞讬谉 讞住专. 讻诇讜诪专 砖讗诐 诇讗 讘讗讜 讛注讚讬诐 砖专讗讜讛讜 讘讝诪谞讜 讬讛讗 诪诇讗 诪状讛 诪讞诇诇讬谉 讻砖讞诇 讬讜诐 砖诇砖讬诐 讘砖讘转 讜专讗讜讛讜 讘讝诪谞讜:





讛诪讗讬专讬

砖诇讞讜 砖诇讜讞讬诐 注诇 讗讚专 诪驻谞讬 讛驻讜专讬诐 讜讗讞"讻 谞诪诇讻讜 讜注讘专讜 讗转 讛砖谞讛 讬专讗讛 砖爪专讬讻讬诐 诇讛讜讚讬注 讬讜诐 拽讚讜砖讜 砖诇 讗讚专 讛砖谞讬 讜诇讗 讚讬讬诐 讘讛讜讚注讛 砖谞转注讘专讛 讛砖谞讛 诇讘讚 讗诇讗 爪专讬讻讬诐 诇讛讜讚讬注 讬讜诐 讛拽讚讜砖 诇诪谞讜转 诪诪谞讜 诇驻讜专讬诐 砖讗驻讬诇讜 拽专讗讜 讘讗讚专 讛专讗砖讜谉 讞讬讬讘讬诐 诇讞讝讜专 讘砖谞讬 砖诪爪讜转 讛谞讜讛讙讜转 讘砖谞讬 讗讬谉 谞讜讛讙讜转 讘专讗砖讜谉 专"诇 诇讗 讬爪讗 讘讛诐 讗诐 注砖讗讜诐 讘专讗砖讜谉 讜讗讞专 砖讻谉 爪专讬讻讬谉 讛诐 诇讛讜讚讬注 讬讜诐 砖拽讚砖讜 讘讜 讞讚砖 讗讚专 砖谞讬 砖讛专讬 讛专砖讜转 讘讬讚 讘讬转 讚讬谉 诇讛讜住讬祝 讘讜 讞讚砖 诪诇讗 讗讜 讞讚砖 讞住专 砖诇讗 讗诪专讜 讗讚专 讛住诪讜讱 诇谞讬住谉 诇注讜诇诐 讞住专 讗诇讗 讘讝诪谉 讛讝讛 砖讗讬谉 诪拽讚砖讬谉 注诇 驻讬 讛专讗讬讛 讜诪讛 砖讗诪专讜 讘住讜讙讬讗 讝讜 讗讬 讗诪专转 讘砖诇诪讗 讝讬诪谞讬谉 诪诇讗 讜讝讬诪谞讬谉 讞住专 讛讬讬谞讜 讚诪讞诇诇讬谉 讗诇讗 讗讬 讗诪专转 诇注讜诇诐 讞住专 讗诪讗讬 诪讞诇诇讬谉 讜讗讬转讜转讘 诇讗 讗讬转讜转讘 讗诇讗 诇讝诪谉 砖讛讬讜 诪拽讚砖讬谉 注诇 驻讬 讛专讗讬讛 讗讘诇 讘讝诪谉 讛讝讛 讗讚专 讛住诪讜讱 诇谞讬住谉 诇注讜诇诐 讞住专. 讜诇注谞讬谉 讘讬讗讜专 诪讬讛讗 讛讬讛 诇讜 诇讛拽砖讜转 讗诐 讗讚专 讛住诪讜讱 诇谞讬住谉 诇注讜诇诐 讞住专 诇诪讛 讗诪专讜 砖讬讛讬讜 砖诇讜讞讬诐 讬讜爪讗讬诐 注诇 谞讬住谉 讜讛专讬 讻讘专 讬爪讗讜 讘讗讚专 讜诇注讜诇诐 讞住专 讗驻砖专 砖讗祝 讝讜 讘讻诇诇 讗讜转讛 讛拽讜砖讬讗 讛讬讗 讗讜 砖诪讗 谞讬住谉 讗讬谉 诇注砖讜转讜 讟驻诇 诇砖讗专 专讗讬讜转 讜诇住诪讜讱 拽讚讜砖讜 注诇 砖讗专 专讗讬讜转 砖讛专讬 讗祝 注拽专 拽讚讜砖 讘讚讬讚讬讛 讻转讬讘 讻讚讻转讬讘 讛讞讚砖 讝讛 诇讻诐:





转讜住驻讜转 专讬"讚

诪讜转讬讘 专讘 谞讞诪谉 注诇 砖谞讬 讞讚砖讬诐 诪讞诇诇讬谉 讗转 讛砖讘转 讻讜' 驻讬' 诪砖"讛 诇讗 讗讜转讬' 诪诪转谞讬' 讚转谞谉 讜注诇 谞讬住谉 诪驻谞讬 讛驻住讞 讻讜' 讚讗诐 讗讬转讗 讚讻诇 讗讚专 讛住诪讜讱 诇谞讬住谉 讞住专 讻讬讜谉 讚谞驻拽讬 讗讗讚专 诇诪讛 诇讛讜 诇谞驻拽讬 讗谞讬住谉 讜讛讗 拽讬诐 诇讛讜 讚讘诇' 讘讗讚专 讬注砖讜 谞讬住谉 讜讗讚专 讬讛讗 讞住专 讚讗讬讻讗 诇诪讬诪专 诇讗 讬讚注讬 讻"注 诇讛讗讬 诪讬诇转讗 讚讻诇 讗讚专 讛住诪讜讱 诇谞讬住谉 讞住专 讜讚讬诇诪讗 讗转讬 诇讗住转驻讜拽讬 诇讛讻讬 砖诇讞讬' 诇讛讜: 诇讛讻讬 讗拽砖讬 诇讬' 诪讛讗 讚转谞谉 诪讞诇诇讬谉 讗转 讛砖讘转 讚讘讬 讚讬谞讗 讬讚注讬 讚讻诇 讗讚专 讛住诪讜讱 诇谞讬住谉 讞住专 讜讗诪讗讬 讬讛讘讬 讘讬 讚讬谞讗 专砖讜转 诇注讚讬 讛诇讘谞讛 诇讞诇诇 讗转 讛砖讘转 讜讛专讬 讘诇讗 注讚讜转诐 讛诐 注转讬讚讬诐 诇拽讘讜注 谞讬住谉 讘讬讜诐 诇' 诇讗讚专:





诪讛专砖"讗 - 讞讬讚讜砖讬 讛诇讻讜转

讘讚"讛 诪讬诪讜转 讻讜' 讜讻转讬讘 谞诪讬 讘讬讜诐 讻"讚 诇讞讚砖 讻讜' 讜诪砖讜诐 讻讱 讛诪转讬谞讜 注讚 讻"讚 讘讜 讻讜' 注讻"诇 讜讚拽专讬 诇讬讛 谞诪讬 讻"讚 讛讬讬谞讜 讻"讚 诇诪讬诇转讬讛 讻诪讜 砖谞讬 讜拽"诇:


讘讚"讛 诪转谞讬' 讚诇讗 讻专讘讬 讻讜' 讜讗讬谉 砖诇讜讞讬诐 讬讜爪讗讬诐 讗"讻 讻讜' 注讻"诇 讻爪"诇:


讘讚"讛 讗讚专 讛住诪讜讱 讻讜' 转讬诪讛 讗"讻 讗诪讗讬 讬讜爪讗讬谉 注诇 谞讬住谉 讻讜' 注讻"诇 注讬讬谉 讘讚讘专讬 讘注诇 讛诪讗讜专 讬讬砖讜讘 诇讝讛:


讘讗"讚 专爪讜 砖诇砖讬诐 专爪讜 讬专讞 讛住"讚 讜讗讞"讻 诪讛"讚 讗诪讗讬 讟讬讘讜转讗 讻讜' 讻爪"诇:





专砖"砖

专砖"讬 讚"讛 注"讗 讻诇讬 讝讻讜讻讬转 讻讜'. 砖讗讬谉 讻诇讬 诪转讻讜转 讟诪讗讬谉 讚讗讜专讬讬转讗 讗诇讗 讻讜'. 诪砖诪注 诪诇砖讜谞讜 讚讙诐 讝讻讜讻讬转 谞讻诇诇转 讘砖诐 诪转讻转 讚诪转讻转 讛讜讗 诪诇砖讜谉 讛转讻讛 讜讙诐 讛讬讗 谞转讻转 注讬' 诇砖讜谞讜 讘诪住' 注"讝 (注讛 讘) 讘讚"讛 讝讻讜讻讬转 讜讚住诪讬讱 诇讬讛 讜谞"诪 诇注谞讬谉 诪谞讜专讛 诇拽诪谉 (讻讚 讘) 讜讻谉 诇砖"讚. [讜讘讝讛 诪讬讜砖讘 拽讜砖讬讬转 讛驻"讞 讘讬讜"讚 住讬' 拽"讻 住"讙 注诇 讛诪专讚讻讬. 讗讞专 讻转讘讬 讝讗转 讛讚专谞讗 讘讬 讚讘诪谞讞讜转 (讻讞 讘) 讘讘专讬讬转讗 讚转谞讬 专"驻 讗讬转讗 讚砖诇 讝讻讜讻讬转 驻住讜诇讛 诇讚"讛 讗祝 诇诪讗谉 讚诪讻砖讬专 讘砖诇 诪转讻转 讜讻"驻 讛专诪讘"诐 讘驻"讗 诪讘讬转 讛讘讞讬专讛 讛诇' 讬"讞] :



转讚"讛 诪转谞讬转讬谉. 讜讗"转 讻讜'. 讜注讬' 讙诐 讘讟"讗 诇拽诪谉 讚"讛 诪"砖. 讜诇注"讚 讛"谞 讚讘讗诪转 讛讬讜 砖诇讜讞讬谉 讬讜爪讗讬谉 注诇 注讘讜专 讛砖谞讛 讜诪转谞讬转讬谉 诇讗 讞砖讬讘 专拽 讛砖诇讜讞讬谉 注诇 拽讘讬注转 讛讞讚砖讬诐 讜诇专讘讬 讬讜爪讗讬谉 讗祝 注诇 拽讘讬注转 专"讞 讗讚专 讛讘':





讛讙讛讜转 讬注讘"抓

讛讗 讗爪讟专讬讱 诪注讘专讬谞谉 诇讬讛 讛讗 讻讜壮. 谞状讘 转讬诪讛 讗讟讜 诇讗 砖诪讬注 诇讬讛 讛讗 讚转谞谉 讘讘转专讗 讚诪讻诇转讬谉 (讚"诇 注状讘) 讘专讗砖讜谞讛 讛讬讜 诪拽讘诇讬谉 注讚讜转 讻诇 讛讬讜诐 讻讜' [讜注讬壮 讘讞讻诪转 诪谞讜讞 讜讗状砖]:


转讜住' 讚状讛 诪讬诪讜转 讻讜壮 讜讗讬 诇讗讜 讚注讘专讜讛 讜注砖讜 讻讜壮. 谞状讘 讗讬讘专讗 讙诪专讗 讚专状驻 讬"讟 [讘讬爪讛 讟状讜 讘' 讜注状砖 讘驻状讬] 讚讗专"讞 诪讗讬 诇讗讬谉 谞讻讜谉 诇讜 诇诪讬 砖诇讗 讛谞讬讞 注"转. 谞诪爪讗 砖注砖讜 讗讝 专状讛 讘讬讜诐 砖砖讬 (讻讬 诇讗 讛砖讙讬讞讜 讘诇讗 讗讚状讜 专讗砖 讘讝诪谉 砖讛讬讜 诪拽讚砖讬谉 注状驻 讛专讗讬讛 讜讻诪状砖 讻状驻 讘诪砖谞讛 讜讘讙诪专讗) [讜注讬' 驻住讞讬诐 谞状讞 讘壮 讘转讜住壮 讚壮讛 讻讗讬诇讜] 讗状讻 讞诇 诪讞专转 砖诪讬谞讬 注爪专转 讘砖讘转 诇讻谉 讜讚讗讬 诇讗 讬讻诇讜 诇拽讘注讜 转注谞讬转. 诇讗 诪砖讜诐 诪讜爪讗讬 讬讜状讟 讜诇讗 诪砖讜诐 讚注讘专讜讛讜 诇讗诇讜诇 讛讜讗:





驻谞讬 讬讛讜砖注

讘转讜住驻讜转 讚"讛 诪讬诪讜转 注讝专讗 讻讜' 讜讻转讬讘 谞诪讬 讘讬讜诐 讻"讚 诇讜 讻讜'. 注讻"诇 砖诪注转讬 诪拽砖讬诐 诪讛讗 讚讗诪专讬谞谉 讘驻"讘 讚讘讬爪讛 讗讛讗 讚讻转讬讘 讘讛讗讬 注谞讬谞讗 砖诇讞讜 诪谞讜转 诇讗讬谉 谞讻讜谉 诇讜 讜讚专砖讬谞谉 诇诪讬 砖诇讗 讛谞讬讞 注讬专讜讘 转讘砖讬诇讬谉 讗诇诪讗 砖讛讬讛 讬"讟 住诪讜讱 诇砖讘转 讜讗"讻 诪谞"诇 讚讛讜讬 诪注讜讘专 讚诇诪讗 诪讛 砖诇讗 谞讗住驻讜 讘讬讜诐 讻"讙 讛讬讬谞讜 诪砖讜诐 砖讛讬讛 砖讘转 讜讻讘专 讻转讘转讬 讬砖讜讘 谞讻讜谉 注"讝 讘驻"讘 讚讘讬爪讛 注"砖:


讘讚"讛 讜讗诇 讬转拽诇拽诇讜 讻讜诇讛讜 诪讜注讚讜转 讻讜' 讜注讜讚 讻讬讜谉 讚讬讚注讬 拽讘讬注讜转 讻讜' 讛讗 讬讚注讬 讚转讚讞讛 诪驻谞讬 讗讚"讜 讻讜' 注讚 住讜祝 讛讚讬讘讜专. 讜讛谞讛 专讗砖讜谞讛 讬砖 诇讬 诇讚拽讚拽 诇讚讬讚讛讜 诪讬 谞讬讞讗 讚讻讬讜谉 讚诇注讜诇诐 诇讗 注讘讚讬谞谉 专"讛 讘讗讚"讜 讗"讻 诇注讜诇诐 诇讗 讛讬讜 爪专讬讻讬谉 诇砖诇讜讞 注诇 转砖专讬 讚讛讬讻讗 讚讗讬转专诪讬 讬讜诐 砖诇砖讬诐 讘讗讚"讜 讛讬讜 讬讜讚注讬谉 砖讬讚讞讛 注讚 诇诪讞专 讜讗讬 讗讬拽诇注 讬讜诐 砖诇砖讬诐 讘讗' 诪讬诪讬 讙讛"讝 讛讬讜 讬讜讚注讬谉 砖讬拽讘注 讘讗讜转讜 讬讜诐 讻讬讜谉 砖讗"讗 诇讚讞讜转 注诇 讬讜诐 砖诇讗讞专讬讜 讚讛讜讬 讘讗讚"讜. 讜诇驻"讝 诇注讜诇诐 诇讗 讛讬讜 爪专讬讻讬谉 诇砖诇讜讞 讗诇讗 讛讬讻讗 讚讗讬拽诇注 讬讜诐 砖诇砖讬诐 讘砖谞讬 讘砖讘转 讚讗驻砖专 诇拽讘讜注 讘讗讜转讜 讬讜诐 讗讜 诇诪讞专转 讜讝讛 讚讜讞拽 诇讜诪专 砖诇讗 讛讬讜 砖讜诇讞讬诐 讘讻诇 砖谞讛 讗诇讗 诇注讬转讬诐 专讞讜拽讬诐 讻砖讞诇 讬讜诐 砖诇砖讬诐 讘讘' 讘砖讘转. 讜讛谞专讗讛 诪讝讛 讚诇砖讬讟转 讛转讜住驻讜转 爪"诇 讚讘讬诪讬 讛诪砖谞讛 讻砖讛讬讜 砖讜诇讞讬诐 砖诇讜讞讬诐 讜讛讬讜 诪拽讚砖讬谉 注"驻 讛专讗讬讬讛 诇讗 讛讜讬 讞讬讬砖讬 诇讗讚"讜 讗讜 讚转谞讗 讚诪转谞讬转讬谉 诇讗 讞讬讬砖 诇讗讚"讜 讻诪"砖 讛转讜住' 讘讻诪讛 讚讜讻转讬 讚讻诪讛 转谞讗讬 诇讗 讞砖砖讜 诇讗讚"讜 讻讚讗诪专讬谞谉 讘砖讬诇讛讬 住讜讻讛 讜讻诇 讝讛 讚讜讞拽 讜讘讬讜转专 诇驻讬 诪讛 砖讻讘专 讻转讘转讬 讘诪砖谞转讬谞讜 讚讘讚讘专 讬讚讜注 讻讝讛 砖讛讬讜 注讜砖讬谉 讘讻诇 砖谞讛 诇讗 砖讬讬讱 驻诇讜讙转讗. 讜讬讜转专 拽砖讛 诇讬 注诇 诪讛 砖讻转讘讜 讚讛讗 讚讗讬爪讟专讬讱 诇注讘讜专讬 诇讗诇讜诇 讛讬讬谞讜 诪砖讜诐 砖诇讗 专讗讜 注讚讬诐 讛诇讘谞讛 讘讬讜诐 砖诇砖讬诐 讜讗"讻 讬砖 诇转诪讜讛 讛讬讗讱 讗驻砖专 讚诪讬诪讜转 注讝专讗 讜讗讬诇讱 诇注讜诇诐 谞专讗讬转 讛诇讘谞讛 讘讬讜诐 砖诇砖讬诐 讜讘讬讜转专 诇驻讬' 讛专诪讘"诐 讝"诇 砖讻转讘 诇讛讚讬讗 讘驻"讗 诪讛诇' 拽讬讚讜砖 讛讞讚砖 砖讛专讘讛 诪爪讜讬 诪讗讜讚 讗诐 诪讞诪转 拽讟谞讛 砖诇 讛诇讘谞讛 讗诐 诪砖讜诐 砖讛注谞谞讬诐 诪讻住讬谉 讗讜转讛 讗诐 诇讗 砖谞讗诪专 砖讛讬讛 讘讚专讱 谞住 讜讻"砖 讚讘讬诪讬 专讘 讚讗诪专 讛诇讻讛 讝讜 讻讘专 讛讬讜 讞讜砖砖讬谉 诇讗讚"讜 讗"讻 讬砖 诇转诪讜讛 讬讜转专 讛讬讗讱 讗驻砖专 讚诇注讜诇诐 专讗讜 讛诇讘谞讛 讘讬讜诐 砖诇砖讬诐 讜讘讗' 诪讬诪讬 讘讙讛"讝 讜讝讛 讚讘专 谞诪谞注:


讜诇讜诇讬 砖讗讬谞讬 讻讚讬 诇驻专砖 谞讙讚 驻专砖"讬 讜转讜住驻转 讛讬讛 谞"诇 诇驻专砖 讘驻砖讬讟讜转 讚讛讗 讚讗诪专讬谞谉 讛讗 讗讬爪讟专讬讱 诪注讘专讬谞谉 讛讬讬谞讜 讛讬讻讗 砖专讗讜 讞讻诪讬诐 注"驻 讞砖讘讜谉 讛诪讜诇讚 讛讗诪讬转讬 砖讗"讗 砖转转专讗讛 讛诇讘谞讛 讘讬讜诐 砖诇砖讬诐 讻诇诇 讻讚讗诪专讬谞谉 诇拽诪谉 讻"讚 砖注讬谉 诪讬讻住讬 住讬讛专讗 讜讻"砖 讛讬讻讗 砖讛诪讜诇讚 讘讬讜诐 砖诇砖讬诐 诇讗讞专 讞爪讜转 讚讗驻讬' 诇讚讬讚谉 讗讬谉 拽讜讘注讬谉 讜谞讛讬 讚诇讚讬讚谉 讜讻谉 讘讬诪讬 讛讗诪讜专讗讬诐 讛讗讞专讜谞讬诐 砖讛讬讜 注讜砖讬谉 注"驻 讞砖讘讜谉 诇讘讚 讗驻砖专 诇讞砖讜讘 讘转讞诇转 讛砖谞讛 诇诪诇讗讜转 讜诇讞住专 讛讞讚砖讬诐 讜诇驻讬 讛爪讜专讱 注讚 砖讬讜拽讘注 转砖专讬 讘讝诪谞讜 讘讬讜诐 砖诇砖讬诐 诇讗讞专 砖讬讛讬讛 讛诪讜诇讚 拽讜讚诐 讞爪讜转 讗讘诇 讘讬诪讬 讛诪砖谞讛 讜讘讝诪谉 砖讛讬讜 注讜砖讬谉 注"驻 讛专讗讬讬讛 讜讙诐 诇驻讬 讛讞砖讘讜谉 砖讬讛讬讛 讗驻砖专讬 砖转转专讗讛 讛诇讘谞讛 讘讗讜转讜 讝诪谉 砖讛注讬讚讜 讛注讚讬诐 讚讗诇"讻 注讚讬 砖拽专 讛谉 讜讻诪"砖 讛专诪讘"诐 讝"诇 诇讛讚讬讗 讘驻"讗 诪讛诇' 拽"讛 讜讛讚讘专 诪讘讜讗专 诪讗诇讬讜 讜讗"讻 诪"诪 讻讬讜谉 砖讛讬讜 注讜砖讬谉 诇诪爪讜讛 诪谉 讛诪讜讘讞专 注"驻 讛专讗讬讬讛 诪诪砖 讗"讻 讝讬诪谞讬谉 砖专讗讜 讛诇讘谞讛 讘讬讜诐 砖诇砖讬诐 诇讗讘 讜讛讬讜 爪专讬讻讬谉 诇注砖讜转讜 讞住专 讜讻谉 砖讗专 讞讚砖讬诐 注讚 砖讘注讛 讞住讬专讬诐 讜讻"砖 讗诐 谞专讗讛 讘注诇讬诇 诇' 诇讗讘 讜讗"讻 讗诐 讛讬讜 诪讞住专讬谉 讙"讻 讗诇讜诇 讗驻砖专 砖诇讗 讬拽讘注 讛诪讜诇讚 讘讗讜转讜 讬讜诐 拽讜讚诐 讞爪讜转 讜注"讻 讛讬讜 爪专讬讻讬谉 诇诪诇讗讜转 讜诇注讘专讜讛 诇讗诇讜诇 讜讘讻讛"讙 谞诪讬 诪砖讻讞转 诇讛 砖讛讬讜 爪专讬讻讬谉 诇诪诇讗讜转 讗诇讜诇 诪驻谞讬 转拽讜驻转 转砖专讬 讻讚讗讬转讗 讘住谞讛讚专讬谉 讜讻讬讜谉 砖诇讗 讛讬讜 讬讻讜诇讬谉 诇诪诇讗讜转 讬讜转专 诪讛专讗讜讬 讗' 诪砖讗专 讬专讞讬 讚拽讬讬讟讗 诇驻讬 砖谞专讗讬转 讛诇讘谞讛 注"驻 注讚讬诐 讗讜 讘注诇讬诇 讘讬讜诐 砖诇砖讬诐 讜注诇 讝讛 讛讚专讱 砖驻讬专 诪砖讻讞转 诇讛 讚诇讗 讗转专诪讬 诪讬诪讜转 注讝专讗 诇驻讬 砖讛讬讜 诪讞砖讘讬谉 讜诪讞讝专讬谉 诇注讜诇诐 讞砖讘讜谉 讛诪讜诇讚 讜讛转拽讜驻讛 讚转砖专讬 砖讬砖讗专 讗诇讜诇 讞住专 讜讛讬讜 诪讞住专讬谉 讬讜转专 诪砖砖讛 讗讜 砖讘注讛 讞讚砖讬诐 讘砖讗专 讞讚砖讬诐 讛拽讜讚诪讬诐 讜讛讬讜 诪讞讝专讬谉 诇注砖讜转 讻谉 讻讚讬 砖诇讗 讬转拽诇拽诇 专"讛 讗讘诇 诇专讗讬讬转 注讚讬诐 诪诪砖 诇讗 讛讬讜 讞讜砖砖讬谉 讻"讻 讘转砖专讬 讻讬讜谉 讚讗讬谞讛 讗诇讗 诇诪爪讜讛 讘注诇诪讗 讜讘讟诇讜 讛讗 诪驻谞讬 讛讗 讻讚讬 砖讬拽讘注 专"讛 讘讝诪谞讜 讛注讬拽专 砖讛讜讗 讬讜诐 讛讞砖讘讜谉 讜讻"砖 讘讛讗 讚讗讬讻讗 诇诪讬诪专 讚诪爪讗讜 住诪讱 诪谉 讛转讜专讛 砖爪讬讜讛 诇注砖讜转 专"讛 诇讻诇 讬砖专讗诇 讗注"讙 砖诇讗 讛讬讜 讬讜讚注讬谉 拽讘讬注转 讛讞讚砖 讚讗讬 讗驻砖专 讗注"讻 讚讬砖 诇住诪讜讱 讗专讜讘 砖谞讬诐 讻诪"砖 专砖"讬 讝"诇 讘诪砖谞转讬谞讜 讗讘诇 诪"诪 讛讬讜 爪专讬讻讬谉 诇砖诇讜讞讬诐 讚讝诪谞讬谉 讚讞诇 讛诪讜诇讚 讗讞专 讞爪讜转 讘讛讻专讞 讻讚驻专讬砖讬转 讗讜 诪砖讜诐 讛转拽讜驻讛 讚讻诇 讛谞讱 诪讚讗讜专讬讬转讗 爪专讬讻讬谉 诇讛转注讘专 讻谉 谞"诇 谞讻讜谉 讘注讝"讛 讜讻讬讜爪讗 讘讝讛 讗驻专砖 讘住诪讜讱 谞诪讬 诇注谞讬谉 讗讚"讜 讙讜驻讗 讚讛讜讬 讚讜拽讗 讗诐 讘讬讚 讛讘"讚 诇诪诇讗讜转 讗讜 诇讞住专 讻讙讜谉 砖注"驻 讛讞砖讘讜谉 专讗讜讬讛 砖转转专讗讛 讛诇讘谞讛 讘讬讜诐 砖诇砖讬诐 讜诇讗 讘讗讜 注讚讬诐 讚讘讬讜诐 诇' 讛讬讜 讬讜砖讘讬谉 讜诪爪驻讬谉 砖诪讗 讬讘讗讜 注讚讬 专讗讬讬讛 讜讬讛讬讛 诪爪讜讛 诪谉 讛诪讜讘讞专 讜讻砖讛讙讬注 住诪讜讱 诇讞砖讬讻讛 讜诇讗 讘讗讜 讛专砖讜转 讘讬讚诐 诇拽讚砖 讻讬讜谉 讚讗"讗 诇注砖讜转 诪爪讜讛 诪谉 讛诪讜讘讞专 讗讜 诇注讘专 注讚 诇诪讞专 砖讬拽讚砖讜 注"驻 讛专讗讬讬讛 讜讻诇 讛讬讻讗 讚讗讬拽诇注 讘讻讛"讙 讜讛讬讛 讬讜诐 砖诇砖讬诐 讘讗讚"讜 讛讬讛 诪注讘专讬谉 讻谉 谞"诇 谞讻讜谉 讘注讝"讛 讜注诇 讚专讱 讝讛 讗驻砖专 砖讛讜讗 驻专砖"讬 讚诪"砖 讚讗讬爪讟专讬讱 诪砖讜诐 讬专拽讗 讗讜 诪转讬讗 讛讬讬谞讜 讘讻讛"讙 砖讛讚讘专 诪住讜专 诇讘"讚 讜讛讜讬 讟驻讬 讘讻诇诇 诇砖讜谉 讛讗 讗讬爪讟专讬讱 诪注讘专讬诐 讜诪爪讜讬 拽爪转 讬讜转专 诪讛讚专讻讬诐 讛专讗砖讜谞讬诐 讚讗驻砖专 讬讜转专 诇转拽谉 讘讞讚砖讬诐 讛拽讜讚诪讬诐 诇诪诇讗讜转 讬讜转专 讻诇 砖诇讗 讘讗讜 讘讛诐 注讚讬 专讗讬讛 讜讚讜"拽 讛讬讟讘:


讘讚"讛 诪转谞讬' 讚诇讗 讻专讘讬 诪讗讬专 讜讗"转 讜诇转谞讗 讚讬讚谉 讻讜' 讛讬讗讱 讬讚注讜 砖谞转注讘专讛 讛砖谞讛 讻讜' 注讻"诇. 讜诇讗 讬讚注谞讗 诪讗讬 拽砖讬讗 诇讛讜 讚讛讗 讜讚讗讬 砖讛讬讜 砖讜诇讞讬谉 诇讛讜讚讬注 砖谞转注讘专讛 讛砖谞讛 讻讚讗讬转讗 诇讛讚讬讗 讘驻"拽 讚住谞讛讚专讬谉 讘注讜讘讚讗 讚专砖讘"讙 讟讜诇 讗讬讙专转讗 讞讚讗 讜讻转讬讘 讘讬讛 砖驻专讗 诪讬诇转讗 讘讗谞驻讗讬 讜讗讜住驻讬转 注诇 砖转讗 讗诇讗 讚讗驻"讛 诇讗 拽讞砖讬讘 诇讛 讘诪转谞讬转讬谉 讚讗讟讜 转谞讗 讻讬 专讜讻诇讗 拽讞砖讬讘 讻诇 诪讛 砖讛讘"讚 讜讛谞砖讬讗 讛讬讜 爪专讬讻讬谉 诇砖诇讜讞 诇讘谞讬 讛讙讜诇讛 讻诪讛 驻注诪讬诐 讘砖谞讛 讗诇讗 专拽 讞砖讬讘 讘诪转谞讬' 讛谞讱 砖讛讬讜 砖讜诇讞讬谉 讘专"讞 讙讜驻讗 诇讛讜讚讬注 讞砖讘讜谉 讛讞讚砖讬诐 讗讬 诪诇讗 讗讜 讞住专 讜讗讛讗 诪讬诇转讗 诇讞讜讚 砖拽诇讬谞谉 讜讟专讬谞谉 讘砖诪注转讬谉 讚讝讬诪谞讬谉 砖讛讬讜 砖讘注讛 讗诐 谞转注讘专 诇讗讞专 驻讜专讬诐 讜讛讬讜 爪专讬讻讬谉 诇砖诇讜讞 讘专"讞 讗讚专 砖谞讬 诇讛讜讚讬注 讬讜诐 拽讘讬注讜转 讛讞讚砖 讻谉 谞"诇 讜爪"注:


讘讙诪' 砖诇讞讜 诇讬讛 诇诪专 注讜拽讘讗 讗讚专 讛住诪讜讱 诇谞讬住谉 诇注讜诇诐 讞住专 诪转讬讘 专讘 谞讞诪谉 注诇 砖谞讬 讞讚砖讬诐 讻讜' 讜讛拽砖讜 讘转讜住驻转 转讬诪讗 讗"讻 讗诪讗讬 讬讜爪讗讬谉 砖诇讜讞讬诐 注诇 谞讬住谉 讜诪住拽讜 讜诪讬讛讜 诇讘住讜祝 诪住拽讬谞谉 转讬讜讘转讗 讜诇讗 讬讚注转讬 诪讛 讛讜注讬诇讜 讘讝讛 讚讗讻转讬 诪注讬拽专讗 诪讗讬 拽讗 住讘专讬 讜注讜讚 讚专讘 谞讞诪谉 讚诪转讬讘 诪转谞讬' 讚诇拽诪谉 注诇 砖谞讬 讞讚砖讬诐 讗诪讗讬 诇讗 诪拽砖讛 诪诪转谞讬转讬谉 讚专讬砖讗 注诇 砖砖讛 讞讚砖讬诐 讜诇讗讬讚讱 诇讬砖谞讗 谞诪讬 讚讗诪专 专"谞 讗祝 讗谞谉 谞诪讬 转谞讬谞讗 讗"讻 转讬拽砖讬 诪诪转谞讬转讬谉 讙讜驻讗 专讬砖讗 讗住讬驻讗. 讜讛谞诇注"讚 诇讬讬砖讘 讙诐 讘讝讛 注诇 讛讚专讱 砖讻转讘转讬 诇注讬诇 讘住诪讜讱 讚讛讗 讚砖诇讞讜 诇诪专 注讜拽讘讗 讗讚专 讛住诪讜讱 诇谞讬住谉 诇注讜诇诐 讞住专 诇讗讜 诪讬诇转讗 讚驻住讬拽讗 讛讬讗 诇注讜诇诐 诪诪砖 讚讜讚讗讬 讛讬讻讗 讚注"驻 讞砖讘讜谉 讛讘"讚 讗讬 讗驻砖专 砖转转专讗讛 讛诇讘谞讛 讘讬讜诐 砖诇砖讬诐 讜诇讗 讛讬讛 讘讗驻砖专 诇转拽谉 讘讞讚砖讬诐 讛拽讜讚诪讬诐 讘讗' 诪讛讗讜驻谞讬诐 砖讻转讘转讬 诇注讬诇 诇注谞讬谉 转砖专讬 讜讗诇讜诇 注"讻 讛讬讜 爪专讬讻讬谉 诇诪诇讗讜转 讜诇注讘专 讗讚专 住诪讜讱 诇谞讬住谉 讻讚讬 砖讬讜拽讘注 谞讬住谉 讘讬讜诐 讛专讗讜讬 诇专讗讬讬讛 砖讛讜讗 注讬拽专 讝诪谞讜 讗诇讗 讛讗 讚拽讗诪专讬 诇注讜诇诐 讞住专 讗讚诇注讬诇 诪讬谞讬讛 拽讗讬 讚讛注讬讚 专' 住讬诪讗讬 砖讛专砖讜转 讘讬讚 讛讘"讚 诇注砖讜转 诪诇讗 讗讜 讞住专 讗讛讗 诇讞讜讚 驻诇讬讙讬 讛谞讱 讚砖诇讞讜 诇诪专 注讜拽讘讗 讜住"诇 讚讛讬讻讗 讚讛专砖讜转 讘讬讚 讛讘"讚 注讘讚讬谞谉 诇注讜诇诐 讞住专 讜讛讬讻讬 讚诪讬 砖讛专砖讜转 讘讬讚 讘"讚 讛讬讬谞讜 讻讚驻专讬砖讬转 讘住诪讜讱 讙讘讬 讗诇讜诇 讜砖讗专 讞讚砖讬诐 讚讛讬讻讗 砖讬讚注讜 讛讘"讚 注"驻 讞砖讘讜谉 砖专讗讜讬 诇专讗讜转 讛诇讘谞讛 讘讬讜诐 砖诇砖讬诐 讗诇讗 砖诇讗 讘讗讜 注讚讬诐 讚讗讝 专讗讜讬 诇拽讘讜注 讘砖诇砖讬诐 讗诐 讬讚注讜 讗注"讙 讚诪爪讜讛 诇拽讚砖 注"驻 讛专讗讬讬讛 注讬讻讜讘讗 诇讬讻讗 诇讚讞讜转 诪讬讛讜 讗诐 专讜爪讬诐 诇讚讞讜转 讜诇诪注讘讚 诪爪讜讛 诪谉 讛诪讜讘讞专 讜诪讻"砖 讛讬讻讗 讚讗讬讻讗 爪讜专讱 专砖讗讬谉 讻诪"砖 讜讻诪讜 砖讬讘讜讗专 注讜讚 讜讘讛讗 讚讗诪专讬 讚讘讗讚专 讛住诪讜讱 诇谞讬住谉 讗讬谉 讛专砖讜转 讘讬讚 讘"讚 诇注讘专 讗诇讗 诇注砖讜转 讞住专 讚讜拽讗 讻讚讬 砖讬讛讬讛 讬讜诐 拽讘讜注 诇专"讞 谞讬住谉 讜诇讗 诇讬转讬 诇讝诇讝讜诇讬 讘驻住讞讗 讻讬 讛讬讻讗 讚讗诪专讬谞谉 诇注讬诇 诇注谞讬谉 拽讘讬注转 转砖专讬 讚诇讗 诇拽诇拽诇 专"讛 谞诪爪讗 讚诇驻"讝 诇讗 拽砖讛 诪讬讚讬 诪专讬砖讗 讚诪转谞讬转讬谉 讚讜讚讗讬 爪专讬讻讬诐 诇砖诇讜讞讬 讚讛讗 讝诪谞讬谉 砖爪专讬讻讬谉 诇注砖讜转 讗讚专 诪诇讗 讗诐 讗"讗 诇讞住专 砖讗讬谉 讛讬讜诐 专讗讜讬 诇拽讜讘注讜 专"讞 诪砖讜诐 讛诪讜诇讚 讗诐 讞诇 讛诪讜诇讚 讗讞专 讞爪讜转 讗讜 讛转拽讜驻讛 讻讚讚专砖讬' 诇拽诪谉 诪砖诪讜专 讗转 讞讚砖 讛讗讘讬讘 讜讻讙讜谉 砖诇讗 讛讬讛 讘讗驻砖专 诇转拽谉 讘砖讗专 讞讚砖讬诐 讛拽讜讚诪讬诐 讻讚驻专讬砖讬转 诇注讬诇 讗讘诇 诪诪转谞讬' 讚诇拽诪谉 诪讬讬转讬 砖驻讬专 诪讚诪讞诇诇讬谉 讛砖讘转 讗诇诪讗 砖讛讬讜诐 专讗讜讬 诇拽讘讜注 讘讜 砖讛专讬 讘讗诪转 专讗讜 讛诇讘谞讛 讜讗"讻 诪讛 爪讜专讱 诇讛诐 讬拽讚砖讜 注"驻 讞砖讘讜谉 讜讬讛讬讛 讞住专 讜诪砖"讛 诪住拽讬谞谉 讘转砖讜讘讛 讚讘讬谉 谞讬住谉 讜讘讬谉 转砖专讬 诇讗 注讘讚讬谞谉 诇注讜诇诐 讞住专 讚讜拽讗 讗驻讬' 讻砖讛讚讘专 诪住讜专 诇讘"讚 讗诇讗 讛专砖讜转 讘讬讚 讛讘"讚 诇讞住专 讗讜 诇注讘专 讻砖诇讗 专讗讜 讛注讚讬诐 讘讝诪谉 讛专讗讬讬讛 注"驻 讞砖讘讜谉 讜讘专讜讘 驻注诪讬诐 注讜砖讬谉 讗讜转谉 讞住专 讜讛讬讬谞讜 讚讗诪专讬谞谉 诇注讬诇 诪讬诪讜转 注讝专讗 讜讗讬诇讱 诇讗 诪爪讬谞讜 讗诇讜诇 诪注讜讘专. 讗讘诇 诪驻谞讬 讛爪讜专讱 讻讙讜谉 诪驻谞讬 转拽讜驻转 谞讬住谉 讜转砖专讬 讬讻讜诇讬谉 诇注讘专 讻砖诇讗 专讗讜 讛注讚讬诐 讗诐 诇讗 讛讬讜 讬讻讜诇讬谉 诇转拽谉 讘讞讚砖讬诐 讛拽讜讚诪讬诐 讜讗驻讬诇讜 讛讬讻讗 砖讬讻讜诇讬谉 诇转拽谉 讗讞"讻 讻讙讜谉 砖爪专讬讻讬谉 诇转拽谉 诇诪诇讗讜转 砖谞讬 讞讚砖讬诐 讬讜转专 讻砖讬讛讬讛 转拽讜驻转 谞讬住谉 拽讜讚诐 驻住讞 讜诇讗 谞专讗讛 讛诇讘谞讛 讘砖诇砖讬诐 诇讗诇讜诇 诪注讘专讬谉 讗诇讜诇 讚砖诪讗 诇讗 讬专爪讜 诇诪诇讗讜转 讗讞"讻 砖讜诐 讞讜讚砖 诪讞诪转 砖讬专讗讜 讛注讚讬诐 讛诇讘谞讛 讗讜 砖讬专讗讛 讘注诇讬诇. 讜诪砖"讛 诪讞诇诇讬谉 砖讘转 讗转砖专讬 讻讝讛 砖讬讜拽讘注讜 诪讜注讚讬 转砖专讬 讘讝诪谞讜 讜注"讻 讬爪讟专讻讜 诇诪诇讗讜转 讗讞"讻 讘讬专讞讬 住讬转讜讗 讜讛"讛 诇谞讬住谉 讻谞"诇 谞讻讜谉 诇讬讜砖讘 讛住讜讙讬讗 讜讻诪"砖 谞专讗讛 诇讛讚讬讗 诪诇' 讛专诪讘"诐 讝"诇 讘驻"讞 诪讛诇' 拽"讛 讚讛讗 讚诪注讘专讬谉 诇爪讜专讱 讛讬讬谞讜 讛讬讻讗 砖诇讗 专讗讜 讛诇讘谞讛 讚讜拽讗 讗讘诇 讛讬讻讗 砖专讗讜 讛注讚讬诐 讜谞讞拽专讛 注讚讜转谉 讗讬谉 诪注讘专讬谉 诇爪讜专讱 讻诇诇 讗诇讗 诪拽讚砖讬谉 诇讗诇转专. 讜诇驻"讝 讻诇 诪讛 砖讻转讘转讬 注讜诇讛 讬驻讛 讘注讝讛"讬 讜注讬讬谉 注讜讚 讘住诪讜讱 讜讚讜拽 讛讬讟讘:





注专讜讱 诇谞专

讘讙诪专讗 转谞讗讬 讛讬讗 讚转谞讬讗: 讘专讬讬转讗 讝讜 谞砖谞讬转 讘诪讙讬诇转 转注谞讬转 讗讞专讬 诪讛 讚讞砖讬讘 讬"讟 讚拽专讘谉 注爪讬诐 砖讛讬讛 讘讟"讜 讘讗讘 讜住讚专 诪讙讬诇转 转注谞讬转 讛讜讗 讚讞砖讬讘 讻诇 讛讬诪讬诐 讟讜讘讬诐 砖诇 讻诇 讛砖谞讛 诪转讞讬诇 诪专讬砖 讬专讞讗 讚谞讬住谉 讜诪住讬讬诐 讘讬"讟 砖诇 注砖专讬诐 讜转诪谞讬讗 讘讗讚专 讜诪讚谞砖谞讛 讛讱 驻诇讜讙转讗 讗诐 谞讜讛讙 讛讬"讟 讙诐 讘讝诪谉 砖讗讬谉 讘讛诪"拽 拽讬讬诐 讘讗诪爪注 讘讬谉 谞讬住谉 诇讗讚专 讜诇讗 诇讘住讜祝 诪砖诪注 讚专拽 注诇 讬讜"讟 讚拽专讘谉 注爪讬诐 驻诇讬讙讬 砖讘讝讛 砖讬讬讱 讟注诐 砖诇 专' 讬讜住讬 诪驻谞讬 砖讗讘诇 讛讜讗 诇讛诐 讚讗讬讱 讬砖诪讞讜 讘讬讜诐 砖讛讬讜 诪讘讬讗讬诐 拽专讘谉 注爪讬诐 讜讛诪拽讚砖 讞专讘 讜讘讟诇 注讘讜讚讛 讗讘诇 诇注谞讬谉 讬"讟 砖讗讬谉 讘讛诐 讝讻专讜谉 诇讘讛诪"拽 讜注讘讜讚讛 讻讙讜谉 诪讛 讚转谞讬 诇注讬诇 讘转诇转讗 讘转砖专讬 讘讟讬诇转 讗讚讻专转讗 讗讜 诪讛 讚转谞讗 讘注砖专讬诐 讜转诪谞讬讗 讗转讗 讘砖讜专转讗 讗讬讱 砖讬讬讱 讘讝讛 诪驻谞讬 砖讗讘诇 讛讬讗 诇讜 讜诇驻"讝 拽砖讛 讗讬讱 讬诇讬祝 诪讝讛 讚住"诇 诇专' 讬讜住讬 讚讘讟诇讛 诪讙诇转 转注谞讬转 讜爪"诇 讚住"诇 诇讛讙诪专讗 讻讬讜谉 讚专讜讘 讛讬讜"讟 讛诐 诇讝讻专 讘讛诪"拽 讜注讘讜讚讛 讜讛诐 讘讟诇讜 注"讻 讙"讻 讻诪讜 砖诇 拽专讘谉 注爪讬诐 注"驻 讟注诐 专' 讬讜住讬 砖讗讘诇 讛讜讗 诇讜 诇讻谉 讙诐 砖讗专 讬讜"讟 讘讟诇讜:



讗讬谉 讘讛诪"拽 拽讬讬诐 诪讜转专讬谉: 诇驻"讝 诪讛 讚转谞讬 讘诪讙诇转 转注谞讬转 讘注砖专讬诐 讜转诪谞讬讗 讘讜 讗转转 讘砖讜专转讗 讜讻讜' 诇讗讜 讻"注 讛讜讗 讗诇讗 讬讛讜讚讛 讘谉 砖诪讜注 转讬拽谉 讬"讟 讝讛 讜讗讝讬诇 讘砖讬讟转 专"诪 专讘讜 讚拽讗诪专 讚讬"讟 谞讜讛讙讬谉 讙诐 讘讝诪谉 砖讗讬谉 讘讛诪"拽 拽讬讬诐 讗讘诇 诇专' 讬讜住讬 讘讗诪转 诇讗 转讬拽谞讜 讬"讟 讝讛:



讚诇讗 讗爪讟专讬讱 讛专砖讘"讗 转讬诪讛 讚讗讬讱 讗驻砖专 讚讘讻诇 讛砖谞讬诐 讛诇诇讜 诇讗 讞诇 专"讛 注"驻 专讗讬讛 讗讜 讞砖讘讜谉 讘讗讚"讜 注讚 砖讛讬讜 爪专讬讻讬谉 诇注讘专 诪砖讜诐 讬专拽讬讗 讗讜 诪转讬讗 讜谞"诇 注驻"讬 诪讛 讚讗诪专讬谞谉 诇拽诪谉 诪讗讬讬诪讬谉 注诇 讛注讚讬诐 诇注讘专讜 讗讜 诇拽讚砖讜 讜讘谞讬住谉 讜讘转砖专讬 诪住拽讬谞谉 讚诪讗讬讬诪讬谉 讘讬谉 诇注讘专讜 讘讬谉 诇拽讚砖讜. 讜诇驻"讝 讬"诇 讚讛讻讬 驻讬专讜砖讜 讚诇讗 讗爪讟专讬讱 砖诇注讜诇诐 讛讬讜 讘讗讬诐 注讚讬诐 讘讬讜诐 砖诇砖讬诐 砖讛讬讛 讗驻砖专 诇拽讚砖讜 讛讗 讗爪讟专讬讱 讚讛讬讬谞讜 讻砖讛讬讛 讬讜诐 砖诇砖讬诐 讘讛' 讗讜 讘讬讜诐 讜' 讗讝 诪注讘专讬谉 讜诪拽讚砖讬谉 讘讬讜诐 砖诇砖讬诐 讜讗讞讚 注"讬 砖诪讗讬讬诪讬谉 注诇 讛注讚讬诐 诇砖转讜拽 讗讘诇 讻砖诇讗 专爪讜 诇砖转讜拽 讜讛注讬讚讜 注讚讜转诐 注"讻 诪拽讚砖讬诐 讘讬讜诐 砖诇砖讬诐 讜诇讗 讞讜砖砖讬谉 诪砖讜诐 讬专拽讬讗 讗讜 诪转讬讗 讚讛讗 诇讗 讗诪专讬谞谉 诇拽诪谉 专拽 讚诪讗讬讬诪讬谉 注诇 讛注讚讬诐 讜诇讗 讗诪专讬谞谉 讚讗讬谉 诪拽讘诇讬诐 讗讜转诐 讜讻谉 谞专讗讛 讙诐 诪讚讘专讬 讛专诪讘"诐 砖讗诐 诇讗 砖诪注讜 讛注讚讬诐 注诇 讛讗讬讜诐 诪拽讘诇讬诐 讗讜转诐 讜注"讝 讛讜爪专讻讜 诇砖诇讜讞 砖诇讜讞讬诐 讚讛讗 讗讬 讗驻砖专 诇讬讚注 讗驻讬诇讜 讻砖讞诇 讬讜诐 砖诇砖讬诐 讘讚"讜 讗诐 拽讚砖讜 讘"讚 讗讜 诇讗 讜注"讝 驻专讬讱 讛讗 诪拽诇拽诇 专"讛 讜讗"讻 讛诇讗 讟讜讘 砖讗驻讬诇讜 诇爪讜专讱 砖诇 诪转讬讗 讜讬专拽讬讗 诇讗 讬注讘专讜 讜诪诪讬诇讗 诇讗 讬爪讟专讻讜 诇砖诇讬讞讜转 讛注讚讬诐 讜诪砖谞讬 诪讜讟讘 诇砖诇讜讞 砖诇讜讞讬诐 讻讚讬 砖讬讚注讜 诪转讬 讬讜讛"讻 讜住讻讜转 讜诇讗 讬转拽诇拽诇讜 讻讜诇讛讜 诪讜注讚讜转 诪砖讜诐 讬专拽讬讗 讜诪转讬讗 讜诪转讜专抓 讘讝讛 讙诐 诪讛 砖讛拽砖讜 讛转讜住驻讜转 注诇 专砖"讬 讛专讬 诪诪讬诇讗 讬讚注讜 砖讬注讘专讜 讘"讚 讻砖讞诇 讬讜诐 砖诇砖讬诐 讘讗讚"讜:



讛讗 诪拽诇拽诇 专"讛: 专砖"讬 驻讬专砖 讚谞诪爪讗 砖诇讗 注砖讗讜讛讜 讘谞讬 讛讙讜诇讛 讻讛诇讻讛 讜讛转讜住' 驻讬专砖讜 砖讛拽诇拽讜诇 讛讜讗 诪讛 砖注讜砖讬诐 砖谞讬 讬"讟 诪住驻拽. 讜专砖"讬 讜转讜住' 讘讝讛 诇砖讬讟转讬讬讛讜 拽讗讬 讚专砖"讬 驻讬专砖 诇注讬诇 讘诪转谞讬转谉 (讚祝 讬"讞) 砖住诪讻讜 注诇 专讜讘 砖谞讬诐 讜注砖讜 讘讙讜诇讛 专拽 讬讜诐 讗' 讜讛转讜住' 砖诐 讻转讘讜 砖注砖讜 讘' 讬诪讬诐 讜诇讻谉 讛讜爪专讻讜 诇讚讞讜拽 讚讙诐 讝讛 谞拽专讗 拽诇拽讜诇:



讘转讜住' 讚"讛 诪讬诪讜转. 诪砖讜诐 诪讞专转 讬"讟: 讗讬谉 诇驻专砖 讚讻讜讜谞转诐 诪砖讜诐 讚诇讗讞专讬讜 讗住讜专 讘转注谞讬转 砖讛专讬 讝讛 专拽 诇专' 讬讜住讬 讜注讜讚 讚讗诪专讬谞谉 诇注讬诇 讚讗讜专讬讬转讗 诇讗 讘注讬 讞讬讝讜拽 讗诇讗 讻讜讜谞转诐 诪砖讜诐 讚讗住专讜 讞讙 砖诇 讬"讟 讗住讜专 讘转注谞讬转 讜注"讝 讻转讘讜 讚讝讛 诪谞讛讙 砖诇 讗讞专讜谞讬诐 讛讜讗 讗讘诇 讘讬诪讬 注讝专讗 注讚讬讬谉 诇讗 讛讬讜 谞讜讛讙讬谉 讘讜 讗讬住讜专 转注谞讬转. 讜讛谞讛 讘住讜讻讛 (讚祝 诪"讛) 讗诪专讬谞谉 讻诇 讛注讜砖讛 讗讬住讜专 诇讞讙 讘讗讻讬诇讛 讜砖转讬讛 诪注诇讛 注诇讬讜 讛讻转讜讘 讻讗诇讜 讘谞讛 诪讝讘讞 讜讛拽专讬讘 注诇讬讜 拽专讘谉 砖谞讗诪专 讗住专讜 讞讙 讘注讘讜转讬诐 讜驻讬专砖"讬 讘砖诐 讬砖 讗讜诪专讬诐 讚讛讬讬谞讜 讬讜诐 砖诇讗讞专 讞讙 注"砖. 讜诇驻讬 驻讬' 讝讛 砖驻讬专 讬"诇 讚谞讛讙讜 讙诐 讘讬诪讬 注讝专讗 砖诇讗 诇讛转注谞讜转 讘讬讜诐 砖诇讗讞专 讛讞讙 砖讛专讬 诪拽专讗 讬诇讬祝 讻谉 讗讘诇 讛转讜住' 讚讛讻讗 讬"诇 讚住"诇 讻驻讬' 拽诪讗 砖讛讘讬讗 专砖"讬 砖诐 讚拽讗讬 注诇 讬"讟 注爪诪讜. 讜讬砖 诇讛讘讬讗 专讗讬讛 诇驻讬' 讝讛 诪诪讛 讚讗诪专讬谞谉 转注谞讬转 (讚祝 讬"讞) 诇讗 谞爪专讻讛 讗诇讗 诇讗住讜专 讬讜诐 砖诇讗讞专讬讜 注"砖 讜讗讬 住"讚 讚讗住专讜 讞讙 诪拽专讗 讬诇讬祝 诇"诇 诇讗住讜专 转注谞讬转 讘讬讜诐 砖讗讞专 讛驻住讞 注"讬 诪讙讬诇转 转注谞讬转 讗诇讗 注"讻 讚拽专讗 注诇 讬"讟 注爪诪讜 拽讗讬 讜讗讬住讜专 转注谞讬转 讘讗住专讜 讞讙 砖诇 讬"讟 转拽谞讛 砖诇 讞讻诪讬诐 讗讞专讜谞讬诐 讛讬讗. 讗诪谞诐 诪讛 砖讻转讘讜 讛转讜住' 讜注讜讚 砖讛专讬 讚讘专 砖讘爪讘讜专 讛讜讗 诇讗 讝讻讬转讬 诇讛讘讬谉 讚讗诐 讘讬诪讬 注讝专讗 讻讘专 讛讬讛 讛诪谞讛讙 砖诇讗 诇讛转注谞讜转 讘讗住专讜 讞讙 诪讛 诇讬 讗诐 讛讜讗 讚讘专 砖诇 爪讘讜专 讗讜 砖诇 讬讞讬讚:



讚"讛 讜讗"诇. 拽砖讬讗 讚诇讬讻讗 拽诇拽讜诇 讗诇讗 诪讬讜讛"讻 诇讞讜讚: 讛诪驻专砖 注诇 讛专诪讘"诐 讘讛' 拽讬讚讜砖 讛讞讜讚砖 (驻"讝) 讻转讘 讘砖诐 专"讞 砖诪讛 砖诇驻注诪讬诐 注讘专讜 诇讗诇讜诇 讛讬' 注驻"讬 住讜讚 讛注讬讘讜专 砖讘讬讚诐 诪讛诇"诪 讜诪讛 砖讗诪专讜 诪砖讜诐 讬专拽讬讗 讜诪砖讜诐 诪转讬讗 诇讗 砖讝讛 注讬拽专 讛讟注诐 讗诇讗 诪驻谞讬 砖诇讗 谞转讙诇讛 住讜讚 讛注讬讘讜专 讗诪专讜 讟注诐 讝讛 诇讛诪讜谉 讛注诐 讜讙诐 诇注讜诇讗 谞讚诪讛 砖讝讛 讛讟注诐 讜诇讻谉 驻讬专砖 讻谉 讗讘诇 讛讗诪转 讗讬谉 讝讛 注讬拽专 讛讟注诐 注"砖. 讜诇驻"讝 讬"诇 讚讙诐 专砖"讬 住"诇 讻谉 讜诪讛 讚谞拽讟 诪砖讜诐 讬专拽讬讗 讜诪砖讜诐 诪转讬讗 诪驻谞讬 砖讝讛讜 讛讟注诐 砖诪驻讜专砖 诇拽诪谉 讗讘诇 诪讛 讚拽讗诪专 讛讻讗 讜讗诇 讬转拽诇拽诇讜 讻讜诇讛讜 诪讜注讚讜转 讻讜讜谞转讜 注诇 讛拽诇拽讜诇 注驻"讬 住讜讚 讛注讬讘讜专 讜讘讝讛 诪转讜专抓 诪讛 砖讛拽砖讜 讛转讜住' 注诇 驻讬' 专砖"讬 讚诇讬讻讗 拽诇拽讜诇 专拽 诪讬讜讛"讻 诇讞讜讚 讜诪讛 砖讛拽砖讜 注讜讚 砖讛专讬 诪拽讘讬注讜转 讗诇讜诇 讻讘专 讬讚注讜 拽讘讬注讜转 转砖专讬 讚诇讗 讗讚"讜 专讗砖 讚诇驻讬 讚讘专讬 专"讞 砖讛讻诇 转诇讜讬 讘住讜讚 讛注讬讘讜专 讗驻砖专 砖讘讗诇讜诇 讞砖讘讜 讘"讚 讜注诪讚讜 注诇 讛诪讞拽专 砖注诇 驻讬 住讜讚 讛注讬讘讜专 爪专讬讱 诇注砖讜转 讗诇讜诇 诪诇讗 讜诇讻谉 诇讗 讬讚注讜 诪拽讜讚诐:





驻转讞 注讬谞讬诐

转讜住' 讚"讛 诪讬诪讜转 注讝专讗 讜讻讜' 注讬讬谉 讻诇 讛讚讬讘讜专 讘讗讜专讱 讜砖诪注转讬 诪拽砖讬诐 诪砖诐 讛讙讗讜谉 诪讛专"专 讗讘专讛诐 讘专讜讚讗 讝"诇 讚讛讗 讗诪专讬谞谉 讘专讬砖 驻"讘 讚讘讬爪讛 讗拽专讗 讚砖诇讞讜 诪谞讜转 诇讗讬谉 谞讻讜谉 诇讜 诇诪讬 砖诇讗 讛谞讬讞 注专讜讘讬 转讘砖讬诇讬谉 讜讗"讻 讻讬讜谉 讚讬"讟 砖诇 专"讛 讛讬讛 讘注"砖 谞讬诪讗 讚诇讗 注讘专讜讛 讜注"砖 讛讬讛 专"讛 诇讘讚 讜诪砖讜"讛 讛转注谞讜 讘讬讜诐 讻"讚 讚讬讜诐 讻"讙 讛讬讛 砖讘转 讜诪讗讬 诪讻专讬讞讬诐 讛转讜住' 诪讚诇讗 讛转注谞讜 讘讬讜诐 讻"讙. 讜讗驻砖专 诇讬砖讘 讚讛转讜住' 住讘专讬 讚讛讗 讚讗诪专讜 讘驻"讘 讚讘讬爪讛 诇讗讬谉 谞讻讜谉 诇讜 诇诪讬 砖诇讗 讛谞讬讞 注"转 讗住诪讻转讗 讛讬讗 讜讻讬 讛讬讻讬 讚讻转讘讜 专砖"讬 讜讛专"谉 讗诪讗讬 讚讘注讬 讛砖"住 讛转诐 诪谞"诇 讜讻讜' 讚注"转 讚专讘谞谉 讜拽专讗 讚讝讻讜专 讗转 讬讜诐 讛砖讘转 讗住诪讻转讗 讛"谞 住讘专讬 讛转讜住' 讚拽专讗 讚注讝专讗 讗住诪讻转讗. 讜讻谉 诪砖诪注 诪住转诪讜转 讚讘专讬 专砖"讬 讜讛专"谉 讜讚注诪讬讛讜 讚诇讗 讗砖转诪讬讟 讞讚 诪专讘讜讜讗转讗 诇讜诪专 讚注专讜讘讬 转讘砖讬诇讬谉 讚讘专讬 拽讘诇讛. 讜诪讗讞专 砖讻谉 讗谞讞谞讜 诇讗 谞讚注 专"讛 讚讛讛讜讗 砖转讗 讗讬讝讛 讬讜诐 讞诇. 讜诪砖讜诐 讚讬讚 讛讚讜讞讛 谞讟讜讬讛 诇讚讞讜转 讚讚讬诇诪讗 讬讜诐 讻"讙 讞诇 讘砖讘转 诇讝讛 讻转讘讜 讘专讗砖 讗诪讬"专 讜拽爪转 住诪讱 讬砖 讘讚讘专. 讜专讗讬转讬 诇讛专讘 驻专"讞 诇拽诪谉 讚祝 诇"讘 讘讛讙讛讜转讬讜 讘住驻专 诪讬诐 讞讬讬诐 砖讛拽砖讛 讘诪"砖 砖诐 讘砖"住 诇诪讬诪专讗 讚注讘专讜' 诇讗诇讜诇 讜讛讗 讗诪专 专讞讘"讱 诪讬诪讜转 注讝专讗 讜讻讜' 讚诪讗讬 驻专讬讱 讛讗诪专讬谞谉 讘住讜讙讬讬谉 讚讗讬 讗爪讟专讬讱 诪注讘专讬谞谉 诇讬讛 注"砖 讜诇拽"诪 讚讗讬讘专讗 讚讗讬 讗爪讟专讬讱 诪注讘专讬谞谉 讜讗讜诇诐 讛讗 讗讬讻讗 住讛讚讗 专讘讗 专讞讘"讱 诪砖诪讬讛 讚专' 讚诪讬诪讜转 注讝专讗 诇讗 诪爪讬谞讜 讗诇讜诇 诪注讜讘专 讜讛讬讬谞讜 讚驻专讬讱 讛转诐 讚讘讬诪讬 专砖讘"讙 讝讗转 诪爪讗谞讜 讚注讘专讜讛 讜讛讬讻讬 驻住讬拽 讜转谞讬 讚诪讬诪讜转 注讝专讗 注讚 讝诪谞讜 诇讗 诪爪讬谞讜 讜驻砖讜讟. 讜诪讚讘专讬 讛专讗"砖 讘驻住拽讬讜 砖讬诇讛讬 诪讻讬诇转讬谉 诪砖诪注 讚诪"砖 驻"讘 讚讘讬爪讛 砖诇讞讜 诪谞讜转 诇讗讬谉 谞讻讜谉 诇讜 诇诪讬 砖诇讗 讛谞讬讞 注"转 讚专砖讗 讙诪讜专讛 讛讬讗 讜讛砖"住 拽讗讬 讗拽专讗 讜诇讗 讻诪讬 砖专爪讛 诇讜诪专 讚拽讗讬 讛砖"住 注诇 专' 讗诇讬注讝专 讚谞拽讟 讛讱 拽专讗 讘住讜祝 讚专砖转讜 讜讘诇讗"讛 讛讜讗 讚讜讞拽. 讝讛 讻转讘转讬 讘讬诪讬 讞专驻讬 讝讛 诇诪注诇讛 诪讗专讘注讬诐 砖谞讛. 讜注诪"砖 讘注谞讬讜转讬 讘住' 讛拽讟谉 讘专讻讬 讬讜住祝 讗"讞 住讬' 转爪"讚 讜讘住' 讛拽讟谉 诪讞讝讬拽 讘专讻讛 砖诐 讘住"讚:






image1.png
e 9T WNSE




